СПРАВКА
за
приносите от научноизследователската дейност
на главен асистент д-р Мария Константинова Иванова
научен отдел „Физика, ерозия, почвена биота ” при ИПАЗР „Никола Пушкаров“, гр. София, 
във връзка с участие в конкурс за заемане на академична длъжност „доцент “, в област 
на висше образование 6. Аграрни науки и ветеринарна медицина, по професионално
направление 6.1. Растениевъдство, научна специалност „Мелиорации (вкл. Почвена 
ерозия и борбата с нея)“
Представени са общо 42 научни публикации (в група В и група Г на таблицата за изпълнение на минималните изисквания за заемане на академична длъжност „доцент“). Приносите са базирани върху 34 научни, 4 научно - популярна статии, 1 студия и 3 глави от колективни монографии. Научната и научно - изследователската дейност е насочена най-вече към оценка на уязвимостта на земеделието към суша, използвайки модела WINISAREG и сезонния стандартизиран валежен индекс SPI за характерни климатични земеделски райони за периодите 1951-2004г. и 1970-2004. Основната част от изследванията са фокусирани върху анализиране на въздействието на колебанията и промените на климата върху агросистемата на царевицата,  разработване на икономически ефективни, адаптирани към променящите се климатични условия поливни режими, прогнозиране на добивите, агроклиматично райониране и прерайониране и екологично зониране на земеделските култури. 

Приносите с научно-фундаментален и приложен характер, се отнасят  към следните групи, дефинирани в Чл.5 (3) т.3 от Правилника за РАС в ССА:
I. Доказване с нови средства на съществени нови страни на вече съществуващи научни проблеми: 
Принос № 1. Установено е сходство на климата в Исландия, Норвегия и Аляска, основано на разработена методика за изучаване и търсене на хомоклимати за сравняване на климатичните данни от островни метеорологични станции с цел класифициране на различни територии според подобен хомоклимат (Г8-10).
Принос № 2.  Доказани са възможностите на метода на напълно размита регресия (FFLR) и критерии и тестове за неговата интерпретация за оценка на реакцията на добивите чрез данни за температури и валежи през вегетационния период (Г8-11).
II. Създаване на нови класификации, методи, технологии и т.н.: 
Принос № 3.  Разработени са оригинални методологии за а) дефиниране на специфични прагови стойности за сезонния SPI за основни групи почвено-климатични райони, под които дефицитът на вода в почвата води до сериозно икономическо влияние на сушата върху добивите от царевица при неполивни условия, (В8, В9, В10, Г11-31),  б) определяне на нетните напоителни норми за царевица за 5 агроклиматични района на страната при три нива на използване на водозадържащата способност на почвата (В6).
Принос № 4.  Въз основа на оценки за криви за обезпеченост на относителните загуби на добив и необходимите нетни напоителни норми за предотвратяване на воден дефицит са дефинирани прагове, под които производството на царевица при неполивни условия води до икономически загуби; (Г7-8; Г8-16; Г8-20; Г10-29; Г11-32).
Принос № 5.  Разработена е методология за регионално разпределение на климата съгласно последните развития в климатичната класификация на Кьопен-Гайгер и е предложено регионално разпределение на климата в България за свързване на добивите от основни земеделски култури с климатичната класификация (Г7-6).
Принос № 6. Разработена е методика за изучаване и търсене на хомоклимати чрез компютърна техника и числени методи за анализ на данни, включително клъстерен анализ, мерки за сходство и други техники (Г8-10).
Принос № 7.  За целите на по-прецизно симулиране на баланса на вода в почвата е калибриран и валидиран симулационен модел SIMDualKc (Г8-15).
III. Получаване и доказване на нови факти: 
Принос № 8.   Извършени са оценки за а) уязвимостта към суша на земеделието при поливни и неполивни условия за 8 характерни земеделски района на страната, характерни с различни почвено-климатични условия според използваемия воден запас, (В8, В9, В10, Г11-31)  б) влиянието на климатичните промени върху изискванията на царевица за напояване в четири характерни земеделски района на България (B4, Г8-13, Г8-14, Г8-21).
Принос № 9.   Въз основа на детайлно пространствено-времево остойностяване на еталонната евапотранспирация за земеделските територии на България за представителен период от 1951 до 2004 г. са идентифицирани а) регионалните максимуми и абсолютния минимум за страната по отношение на изпарителната способност на атмосферата и б) темповете на климатични промени (Г8-17).
Принос № 10.   Установено е въздействието на климатичните промени и характеристиките на почвата върху необходимостта от вода на царевица за евапотранспирация и напояване чрез прилагане на модела на водния баланс WinISAREG за характерни земеделски райони.  Адаптирани са поливните режими на царевица към изменението на климата (B4, Г8-13, Г8-14, Г8-21).
Принос № 11. Картографирани са:  а) пространственото разпределение на сезонния стандартизиран индекс на валежите, относителното намаление на добива и нетните напоителни норми по отношение необходимостта от напояване, б) капацитета на водозадържане на почвите в България и в) специфичния икономически праг на SPI2 (В8, Г11-31).
Принос № 12.    Установени са почвените и климатичните характеристики и параметри на културата, подходящи за взимане на решения за напояване на царевица при пет агроклиматични района (В5, B7).
4. Приноси за внедряване: методи, схеми и т.н.
 Принос № 13.    Разработен е оригинален научно-приложен метод за оценка и прогнозиране на предсеитбената влажност на почвата, базиран на метеорологична и почвено-физична информация. Методът позволява прецизно определяне на критичната предсеитбена влажност на почвата и осигурява практически надежден инструмент за оптимизиране на селскостопанските операции (определяне на оптимални срокове за сеитба) и за прогнозиране на дългосрочните ефекти от климатичните промени върху аграрния сектор; (Г7-5).
Принос № 14.    Разработено е агроклиматично райониране и изследване на тенденциите в изменението на климата – фундаментална база данни за преоценка на поливните режими на културите, диференцирано планиране на напоителните норми по региони и проектиране на мерки за адаптация на земеделието към климатичните промени, основано на уравнението на Пенман-Монтит, прието за международен стандарт на FAO за изчисляване на еталонната евапотранспирация, валидирано за условията на България. (В6; Г8-18; Г8-19).

03.09.2026г. 						Изготвил справката: [image: ]
гр. София 								/гл. ас. д-р Мария Иванова/

